Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: a 2211/1998. (IX. 30.) Korm. határozat.] Ezért is fontos
Paragraph Index: 1339

20. A Fehér Könyv „végrehajtása” nem része a csatlakozási tárgyalásoknak, nem teszi előre eldöntötté azok egyetlen kérdését sem. A csatlakozási tárgyalások tárgyköre szélesebb, hiszen a tárgyalások a teljes közösségi jogra és valamennyi közösségi politikára (továbbá a közösségi jogon kívül az Unió második és harmadik pillérét képező közös kül- és biztonságpolitikára, valamint bel- és igazságügyi együttműködésre is) kiterjednek. Az egységes belső piac követelményeihez való igazodást meg kell különböztetni az Európai Unióhoz történő csatlakozástól, ez utóbbi ugyanis a teljes közösségi jogrend, az ún. acquis communautaire elfogadását, befogadását és alkalmazását teszi szükségessé. A Fehér Könyvben ajánlott harmonizáció teljes megvalósítása sem garantálja a felvételt az Unió tagjai közé.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes